**Panda Gergasi** (bahasa Cina: 熊貓; pinyin: xióng māo), *Ailuropoda melanoleuca* ("kaki-kucing hitam-dan-putih = black-and-white cat-foot"), merupakan sejenis mamalia sekarang dikelaskan dalam keluarga beruang (Ursidae), yang berasal dari China tengah. Panda Gergasi hidup di kawasan pergunungan, seperti Sichuan dan Tibet. Pada akhir separuh abad ke-20, Panda menjadi lambang kebangsaan bagi Republik Rakyat China, dan sekarang digunakan dalam syiling emas Republik Rakyat China.

Nama Cinanya bererti "beruang-kucing," dan boleh juga dibaca terbalik bagi maksud yang sama. Julukan dunia Barat dinamakan menurut Panda Merah. Ia dahulunya dikenali sebagai **Beruang Bersalin Kulit - Mottled Bear** (*Ailuropus melanoleucus*).

Walaupun diketahui secara taksonomi sebagai maging, permakanan mereka hampir keseluruhannya maun. Malah, ia hidup hampir sepenuhnya memakan buluh. Secara teknikal, seperti kebanyakan haiwan, mereka adalah maserba, kerana pandas diketahui memakan telur, dan mereka memakan serangga bersama diet buluh mereka. Ia adalah sumber protein yang diperlukan.

Panda Gergasi juga merupakan saudara jauh Panda Merah, tetapi perkongsian nama kelihatannya diambil dari diet buluh yang sama. Sehingga kaitannya dengan Panda Merah diketahui pada 1901, Panda Gergasi dikenali sebagai **beruang separuh warna**. 

Selama beberapa dekad pengkelasan taksonomi tepat diperbahaskan kerana kedua-dua Panda Gergasi dan Panda Merah berkongsi ciri-ciri beruang dan rakon (*raccoon*). Bagaimanapun, ujian genetik menunjukkan bahawa Panda Gergasi adalah beruang sebenar dan sebahagian dari keluarga *Ursidae*. Saudara beruang paling dekat adalah Beruang Spectacled dari Amerika Selatan. Pertenglikahan kekal samaada Panda Merah tergolong dalam keluarga *Ursidae* atau dalam keluarga rakon, *Procyonidae*.

Pandas Gergasi merupakan spesies terancam, diancam oleh kehilangan habitat berterusan dan kadar kelahiran yang rendah, kedua-dua yang hidup liar atau dalam kurungan. Sebanyak 1,600 dipercayai masih hidup di dalam hutan (2004). Panda Gergasi merupakan simbol (*World Wildlife Fund*) (WWF), organisasi pengekalan ().

Panda Gergasi mempunyai tapak tangan luar biasa, dengan "ibu jari" dan lima jari; "ibu jari" merupakan tulang pergelangan tangan yang diubahsuai. Stephen Jay Gould menulis rencana mengenai hal ini, dan kemudiannya menggunakan judul Ibu Jari Panda - (*The Panda's Thumb*) sebagai buku untuk himpunan rencana-rencana.

Panda Gergasi mula-mula diperkenalkan kepada Barat pada tahun 1869 oleh missionari Perancis, Armand David (1826–1900). Panda Gergasi telah lama menjadi kegemaran orang awam, sebahagiannya disebabkan spesies ini comel seperti bayi yang menjadikannya seperti teddy bear hidup. Tambahan lagi, ia sering digambarkan bersandar dengan aman sambil memakan buluh, menambahkan lagi kepada gambaran kesuciannya.

Pinjaman Panda Gergasi kepada zoo Amerika Syarikat dan Jepun membentuk diplomatik penting bagi negeri Republik Rakyat China pada 1970-an kerana ia menandakan pertukaran kebudayaan pertama antara RRC dan negara-negara Barat.

Menjelang tahun 1984, bagaimanapun, panda tidak lagi dugunakan sebagai ejen diplomat. Sebaliknya, China mula menawarkan panda kepada negara lain hanya untuk pinjaman 10-tahun. Pinjaman piawaian termasuk yuran yang mencecah AS$1,000,000 setahun dan syarat bahawa sebarang anak Panda yang lahir semasa pinjaman merupakan milik Republik Rakyat China.

Pada tahun 1998 satu saman difailkan oleh WWF mendorong Perkhidmatan Hidupan Liar dan Perikanan AMerika Syarikat - (*U.S. Fish and Wildlife Service*) memerlukan zoo Amerika Syarikat yang cuba mengimport panda untuk memastikan bahawa separuh daripada yuran yang dikenakan oleh China disalurkan kepada langkah pengekalan untuk panda liar dan habitat mereka sebelum perkhidmatan tersebut mengeluarkan permit membenarkan panda diimport.

Pembiakan
---------

Pusat Penyelidikan dan Pembiakan Panda di Chengdu
Panda Gergasi sebelum ini menghadapai masalah mengawan dalam kurungan. Pada Julai 2009, ahli sains China mengesahkan kelahiran anak panda pertama yang berjaya dibuntingi melalui permanian beradas menggunakan sperma yang dibekukan. Panda tersebut dilahirkan pada 23 Julai pada pukul 07:41 di Sichuan sebagai anak ketiga You You, seekor panda 11-tahun. Teknik untuk membekukan sperma dalam hidrogen cecair mula dimajukan pada 1980 dan kelahiran pertama ini disambut sebagai satu penyelesaian kekurangan mani panda yang membawa kepada pembiakbakaan dalam.

Pemuliharaan
------------

Republik Rakyat China telah lama menggunakan pendekatan "Diplomasi Panda" sebagai simbolik hubungan persahabatan antara China dan negara-negara yang mempunyai hubungan akrab dengannya. 

### Pemuliharaan panda gergasi di Malaysia

*Rencana utama:* Panda China di Malaysia.
Liang Liang, panda gergasi (betina) sedang tidur diatas bongkah garam di GPCC, Zoo Negara Malaysia pada Jun 2014.
Dua ekor panda gergasi yang diberi nama *Fu Wa* (jantan) dan *Feng Yi* (betina) (dinamakan semula oleh Perdana Menteri Malaysia, Najib Razak dengan nama Liang Liang (betina) dan Xing Xing (jantan)), masing-masing berumur 8 tahun, telah dipinjamkan oleh Pemerintah China ke Malaysia selama 10 tahun bagi menandakan hubungan akrab 40 tahun kedua-dua negara. Kedua-dua ekor panda yang berasal dari Pusat Konservasi Panda, Chengdu China dipinjamkan ke Malaysia dibawah Program Perjanjian Kerjasama Pemuliharaan Panda Gergasi Antarabangsa. Menurut perjanjian yang ditandatangi pada tahun 2012, Malaysia berpeluang menjalankan aktiviti kajian pemuliharaan berkaitan panda, selalin membangunkan pakar pengkaji berkenaan haiwan tersebut untuk tempoh 10 tahun. Dilaporkan jika Malaysia berjaya menjaga panda gergasi keduanya juga berjaya mengeluarkan 2 ekor anak. Zoo Negara dibenarkan memelihara dua ekor anak panda tersebut dan ibubapa dihantar pulang ke China apabila anaknya sudah berumur 3 tahun. 

Kedua-dua ekor panda gergasi tersebut telah sampai ke Malaysia pada 21 Mei 2014 dari RRC selepas tertangguh selama 2 bulan akibat kehilangan pesawat Penerbangan 370 Penerbangan Malaysia. Ketibaan dua ekor panda gergasi tersebut adlah di KLIA sebelum dikuarintin selama sebulan di Kompleks Konservasi Panda Gergasi, Zoo Negara Malaysia. 
Menurut Menteri Alam Sekitar Malaysia, Palanivel Govindasamy, sebanyak RM 60 juta diperuntukkan untuk kemudahan pemuliharaan kedua-dua ekor panda tersebut, termasuk RM 24 juta untuk pembinaan Komplek Konservasi Panda di Zoo Negara Malaysia yang memerlukan kemudahan penghawa dingin sepenuhnya.

Pada 11 Julai 2015, dua kali usaha telah dilakukan oleh pihak Zoo Negara untuk mengawankan kedua-dua ekor panda tersebut, namun usaha itu dilihat gagal kerana walaupun sudah setahun mereka berada di Zoo Negara. 

Namun pada 18 Ogos 2015, jam 1.45 petang waktu Malaysia, Liang Liang (panda betina) dilihat melahirkan seekor anak panda betina. Hal ini mengejutkan pihak Pusat Konservasi Panda Zoo Negara, kerana tiada tanda tanda yang menunjukkan Liang Liang bunting dan mengandung sepanjang tempoh penjagaan di zoo walaupun kedua-dua panda itu diawas dengan ketat oleh pakar-pakar haiwan tersebut serta para doktor vaterinar yang didatangkan khas dari China.

Rujukan
-------

1. ↑  Lü, Z, Wang, D. & Garshelis, D.L. (IUCN SSC Bear Specialist Group) (2008). *Ailuropoda melanoleuca*. *Senarai Merah Spesies Terancam IUCN 2008*. IUCN 2008. Dicapai pada 8 Februari 2009.
2. 1 2  "Baby panda born from frozen sperm". BBC. 25 Julai 2009. Dicapai pada 2009-07-26.
3. ↑  "World's 1st giant panda born from frozen sperm in SW China". Xinhua News Agency. 24 Julai 2009. Dicapai pada 2009-07-26.
4. 1 2  "First panda cub born using frozen sperm". The Irish Times. 25 Julai 2009. Diarkibkan daripada yang asal pada 2013-01-03. Dicapai pada 2009-07-26. Italic or bold markup not allowed in: `|publisher=` (bantuan)
5. ↑  "China announces first panda from frozen sperm". The Washington Post. 25 Julai 2009. Diarkibkan daripada yang asal pada 2011-10-16. Dicapai pada 2009-07-26. Italic or bold markup not allowed in: `|publisher=` (bantuan)
6. ↑  Mail Online,. (2014). *Malaysia receives two pandas from China to mark everlasting friendship*. Retrieved 19 August 2015, from
7. ↑  T, A. Gasper, D. & Chan, A. (2015). *Our panda Liang Liang gives birth* - Nation | The Star Online. Thestar.com.my. Retrieved 19 August 2015, from
8. ↑  Mail Online,. (2014). *Malaysia receives two pandas from China to mark everlasting friendship*. Retrieved 19 August 2015, from
9. ↑  Mail Online,. (2014). *Malaysia receives two pandas from China to mark everlasting friendship*. Retrieved 19 August 2015, from
10. ↑  T, A. Gasper, D. & Chan, A. (2015). *Our panda Liang Liang gives birth* - Nation | The Star Online. Thestar.com.my. Retrieved 19 August 2015, from
11. ↑  T, A. Gasper, D. & Chan, A. (2015). *Our panda Liang Liang gives birth* - Nation | The Star Online. Thestar.com.my. Retrieved 19 August 2015, from

Pautan zoo
----------

* National Zoo
* Zoo Atlanta Diarkibkan 2005-02-07 di Wayback Machine
* San Diego Zoo
* Memphis Zoo Diarkibkan 2005-02-15 di Wayback Machine
* Tiergarten Schönbrunn (Vienna)
* Zoologischer Garten Berlin

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Panda Gergasi***. |

* Pandas International, a panda conservation group Diarkibkan 2010-04-05 di Wayback Machine
* AZA Panda Conservation Plan Diarkibkan 2005-02-07 di Wayback Machine
* Jeroen Jacobs Panda Fan Page
* Alternative Names for Panda